Donna Ares
<s>Azra Kolaković (poznatija kao Dona Ares) (Bihać, 1. januar 1977 — Bihać, 2. oktobar 2017) bila je bosanskohercegovačka pevačica.</s>

<s>Biografija</s>

<s>Rođena je 1. januara 1977. godine u Bihaću, a muzikom je počela da se bavi još kao dete.</s><s>Potiče iz muzičke porodice, njena majka svirala je klavir, a otac je bio gitarista.</s><s>Još kao mala nastupala je na dečijim festivalima muzike, a sa 14 godina sa rok bednom Camino Verde u lokalnim diskotekama, kao pevačica.</s><s>Sa šesnaest godina napisala je svoje prve tekstove i snimila svoju prvu pesmu.</s><s>Završila je muzičku školu, a studirala engleski jezik i književnost.</s>

<s>Godine 1997. prvi put je nastupala pod imenom Dona Ares na hrvatskom izboru za pesmu Evrovizije, a iste godine ostvaruje veliki uspeh sa pesmom Kazna na festivalu Bihać '97, nakon kojeg su njeni hitovi bili visoko rangirani na svim muzičkim listama u Bosni i Hercegovini.</s>

<s>Godine 1998. snima svoj prvi studijski album *Ti me više ne voliš u Duizburgu, a 2000. godine duet sa pevačem Halidom Bešlićem, pod nazivom Sviraj nešto narodno.</s>

<s>Godine 2005. doživljava veliki uspeh u Srbiji, sa pesmom To mi nije trebalo, a nakon Srbije, u Hrvatskoj, Sloveniji, Makedoniji i Crnoj Gori postiže veliki uspeh i održava veliki broj koncerata.</s><s>Godine 2015. izdala je knjigu Soba za nikoga.</s>

<s>Preminula je u 40. godini života nakon trogodišnje i teške borbe sa karcinomom.</s>

<s>Diskografija</s>

<s>Studijski albumi</s>

<s>Ti me više ne voliš (1998)
 Čuvaj se, dušo (2002)
 Džekpot (2004)
 Nemam razloga za strah (2006)
 Povratka nema (2011)</s>

<s>Albumi uživo</s>

<s>Dona 2000 (2000)
 Miks III (2003)</s>

<s>Kompilacije 
 The best of (2003)
 Best of Donna Ares (2006)
 10 godina sa vama (2007)
 The Best Of Donna Ares / Želim da te gledam'' (2010)</s>

<s>Reference</s>

<s>Spoljašnje veze 
 Oficijalni veb-sajt 
 Dona Ares na sajtu Discogs</s>

<s>Bosanskohercegovačke pjevačice
Biografije, Bihać</s>

